Начало Общество Какво означава термина "Технологично неравенство"?
За да бъде създадена реклама, която да бъде харесвана и не предизвиква раздразнение или досада, е нужно не само художнически умения, добри цветоусещания и технически познания за изработванието и. Нужно е и още нещо, което е много важно.
Трябва да се опознае аудиторията, за която е предназначено рекламното послание. Трябва да се вникне в емоциите, очакванията и настроенията на потребителите в точно определения момент, в който те ще се срещнат с рекламното послание и да се намери начинът, то да бъде прието и харесано, а не пренебрегнато или още по-лошо - отхвърлено с досада. Постигането на тази цел спестява значителни финасови ресурси, тъй като в първия вариант, нивото за насищане, за достигане на планираната ефективност е доста по-високо.
Тоест, за създаване на ефективна реклама,(работеща и с висока естетическа стойност ) се изискват технически и естетически умения, но освен тях и доста добри психологически способности за анализ и познаване на човешката душевност в детайли.
Преди около 20 години започна бурното развитие на IT технологиите, персоналните компютри и в последствие интернет. Това развитие повлия значително на почти всички отрасли на икономиката, а оттам повлия пряко или косвено на начина на живот на хората.
Стана възможно бързо и прецизно да се извършват много дейности, които преди се правеха от големи екипи от хора, коствайки значителен ресурс време и средства. Този факт постави началото на две нови явления в икономиката и се отрази на развитието на всички икономически отрасли, включително културата и изкуството. Появи се нов термин "технологично неравенство", който описва този механизъм на въздействие.
Технологичното неравенство се прояви поради факта, че голяма част от населението на земята не може да си позволи да ползва компютър, било по финансови причини ( не може да си го купи), било защото няма достъп до електричество, достъп до Интернет и т.н.
Една за съжаление значителна част от хората не могат да ползват компютри поради факта, че страдат от някаква форма на физически, психически или умствени увреждания. В резултат - хората, ползващи компютри се оказват в далеч по изгодна позиция от останалите, поне що се отнася до достъп на информация, обучение, извършване на дадена работа, намиране на работа, поддържане на бизнес контакти и пр.
Бурното развитие на интернет през последните няколко години, го превърна в значителен фактор по отношение на обществените отношения - икономически, политически, културни, общочовешки.
За съжаление все още в значителна степен има разлика между хората, които ползват компютър и хората, които имат достъп до интернет. Тази разлика е впечатляващо голяма, ако се погледне в световен мащаб.
От там следва основният фактор - този, които ползва интернет, разполага с огромни капиталови средства, проявени под формата на информация. Тази информация спомага по бързото и гъвкаво развитие на дадената личност в дадена област и повишава нивото на самообучение.
Следователно технологичното неравенство води до информационно неравенство.
по материали от www.nber.org